**Ministru kabineta noteikumu projekta “Grozījums Ministru kabineta 2006.gada 30.maija noteikumos Nr.443 “**[**Valsts pētījumu programmu pieteikšanas, ekspertīzes un finansēšanas kārtība**](http://m.likumi.lv/doc.php?id=137902)**””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Izglītības un zinātnes ministrija (turpmāk – ministrija) ir sagatavojusi Ministru kabineta noteikumu projektu “Grozījums Ministru kabineta 2006.gada 30.maija noteikumos Nr.443 “[Valsts pētījumu programmu pieteikšanas, ekspertīzes un finansēšanas kārtība](http://m.likumi.lv/doc.php?id=137902)”” (turpmāk – noteikumu projekts), kas izstrādāts saskaņā ar Zinātniskās darbības likuma 35.panta otro daļu.  Noteikumu projekts sagatavots, ievērojot Latvijas Pētniecības un inovāciju stratēģiskās padomes 2017.gada 10.maija sēdes protokollēmuma (prot.Nr.14 1.jautājums) “Latvijas Zinātnes padomes ziņojums par Valsts pētījumu programmu tālākas attīstības iespējām” nolēmumu daļas 3.punktā nolemto, tas ir, pagarināt esošās valsts pētījumu programmas līdz 2018.gada beigām  <http://www.mk.gov.lv/sites/default/files/editor/protokols_10052017.pdf> (turpmāk – lēmums par pagarinājumu). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Zinātniskās darbības likuma 35.panta pirmajai un otrajai daļai valsts pētījumu programmas ir valsts pasūtījums zinātnisku pētījumu veikšanai noteiktā ekonomikas, izglītības, kultūras vai citā valstij prioritārā nozarē ar mērķi veicināt šīs nozares attīstību. Valsts pētījumu programmas tiek īstenotas Ministru kabineta apstiprinātajos prioritārajos zinātnes virzienos.  Ar Ministru kabineta 2013.gada 20.novembra rīkojumu Nr.551 “Par prioritārajiem virzieniem zinātnē 2014.-2017.gadā” tika apstiprināti 6 prioritārie virzieni zinātnē (vide, klimats un enerģija; inovatīvie un uzlabotie materiāli, viedās tehnoloģijas; sabiedrības veselība; vietējo resursu izpēte un ilgtspējīga izmantošana; valsts un sabiedrības ilgtspējīga attīstība; letonika) fundamentālo un lietišķo pētījumu finansēšanai 2014.-2017.gadā.  Valsts pētījumu programmas finansēšanas kārtība ir noteikta ar Ministru kabineta 2006.gada 30.maija noteikumiem Nr.443 “[Valsts pētījumu programmu pieteikšanas, ekspertīzes un finansēšanas kārtība](http://m.likumi.lv/doc.php?id=137902)” (turpmāk – MK noteikumi Nr.443).  Ievērojot minētajā Ministru kabineta rīkojumā par prioritārajiem virzieniem zinātnē 2014.-2017.gadam noteikto, ar Ministru kabineta 2014.gada 7.oktobra rīkojumu Nr.558 “Par valsts pētījumu programmām” (turpmāk – MK rīkojums Nr.558) un Ministru kabineta 2014.gada 7.oktobra rīkojumu Nr.559 “Par papildu valsts pētījumu programmām” (turpmāk - MK rīkojums Nr.559) tika apstiprinātas šādas 14 valsts pētījumu programmas (turpmāk – 2014.-2017.gada programmas):  1) “Energoefektīvi un oglekļa mazietilpīgi risinājumi drošai, ilgtspējīgai un klimata mainību mazinošai energoapgādei (LATENERGI)”,  2) “Latvijas ekosistēmu vērtība un tās dinamika klimata ietekmē (EVIDEnT) ”,  3) “Daudzfunkcionālie materiāli un kompozīti, fotonika un nanotehnoloģijas (IMIS2)”,  4) “Kiberfizikālās sistēmas, ontoloģijas un biofotonika drošai&viedai pilsētai un sabiedrībai (SOPHIS)”,  5) “Biomedicīna sabiedrības veselībai (BIOMEDICINE)”,  6) “Meža un zemes dzīļu resursu izpēte, ilgtspējīga izmantošana – jauni produkti un tehnoloģijas (ResProd)”,  7) “Lauksaimniecības resursi ilgtspējīgai kvalitatīvas un veselīgas pārtikas ražošanai Latvijā (AgroBioRes)”,  8) “Inovatīvi risinājumi sociālajā telerehabilitācijā Latvijas skolās iekļaujošās izglītības kontekstā (INOSOCTEREHI)”,  9) “Latvijas kultūras tradīciju ilgtspēja inovatīvā vidē (Habitus)”,  10) “Tautsaimniecības transformācija, gudra izaugsme, pārvaldība un tiesiskais ietvars valsts un sabiedrības ilgtspējīgai attīstībai – jaunas pieejas ilgtspējīgas zināšanu sabiedrības veidošanai (EKOSOC\_LV)”,  11) “Inovatīvi materiāli un viedās tehnoloģijas vides drošumam (IMATEH)”,  12) “Nākamās paaudzes informācijas un komunikācijas tehnoloģiju (IKT) pētniecības valsts programma (NexIT)”,  13) “Inovācija un ilgtspējīga attīstība: Latvijas pēckrīzes procesi globālā kontekstā (SUSTINNO)”,  14) “Letonika – Latvijas vēsture, valoda, kultūra, vērtības”.  2014.-2017.gada programmu ietvaros tiek īstenoti 198 projekti.  MK noteikumi Nr.443 neparedz iespēju pagarināt valsts pētījumu programmu izpildes termiņu pēc Ministru kabineta apstiprināto prioritāro zinātņu virzienu termiņa beigām. Taču ar noteikumu Nr.443 45. un 46.punktu tika nodrošināts 2005.-2008.gada un 2010.-2013.gada valsts pētījumu programmu izpildes termiņa pagarinājums pēc Ministru kabineta apstiprināto prioritāro zinātnes virzienu termiņa beigām.  Tā kā MK noteikumi Nr.443 neparedz 2014.-2017.gada programmu izpildes termiņa pagarināšanas iespēju, tad, lai nodrošinātu Latvijas Pētniecības un inovāciju stratēģiskās padomes lēmuma par pagarinājumu 2014.-2017.gada programmām līdz 2018.gada beigām izpildi, ir nepieciešams veikt grozījumu MK noteikumos Nr.443.  2014.-2017.gada programmu izpildes pagarinājums ir nepieciešams šādu iemeslu dēļ:  1) 2014.-2017.gada programmu izpildes sākums, tas ir 2014.gada posma izpilde tika aizkavēta par nepilnu gadu, jo:  a) tika pagarinātas 2010.-2013.gada programmas īstenošanas termiņš par 4 mēnešiem (tās ir tas tika pagarinātas līdz 2014.gada 30.aprīlim), pamatojoties uz 2006.gada 30.maija noteikumu Nr.443 “Valsts pētījumu programmu pieteikšanas, ekspertīzes un finansēšanas kārtība” 46.punktu;  b) 2014.-2017.gada programmas tika apstiprinātas tikai 2014.gada oktobrī (MK rīkojums Nr.558 un MK rīkojums Nr.559);  c) 2014.-2017.gada programmu 2014.gada posma (1.posms) īstenošana (saskaņā ar līgumu par programmas posma izpildi) ir uzsākta tikai ar 2014.gada decembri, līdz ar to, pēdējā posma (4.posma) izpildes termiņš ir 2018.gads, ievērojot Latvijas Pētniecības un inovāciju stratēģiskās padomes 2017.gada 10.maija sēdes protokollēmuma (prot.Nr.14 1.jautājums) “Latvijas Zinātnes padomes ziņojums par Valsts pētījumu programmu tālākas attīstības iespējām” nolēmumu daļas 3.punktā nolemto par esošo valsts pētījumu programmas izpildi līdz 2018.gada beigām;  d) 2014.-2017.gada programmu īstenošanai finansējums bija piešķirts samazinātā apmērā, tas ir 2014.-2017.gada programmu 4.posma (noslēguma posma) pabeigšanai nav piešķirts nepieciešamais finansējums 437 186 *euro* apmērā;  2) finansējumu 2014.-2017.gada programmu 4.posma (noslēguma posma) īstenošanai plānots piešķirt no Izglītības un zinātnes ministrijas valsts budžeta apakšprogrammas 05.12.00 “Valsts pētījumu programmas” 2018.gadā pieejamiem valsts budžeta līdzekļiem 437 186 *euro* apmērā;  3) pamatojoties uz minēto par 2018.gadā piešķiramo finansējumu 437 186 *euro* apmērā, 2014.-2017.gada programmas, īstenojot 4.posmu, nodrošinās MK rīkojuma Nr.558 5.punktā un MK rīkojuma Nr.559 4.punktā noteikto kopīgo (horizontālo) uzdevumu izpildi:  a) attīstīt starpdisciplināras zinātnieku grupas nozīmīgu sabiedrības problēmu risināšanai un nostiprināt šo grupu starptautisko reputāciju un konkurētspēju;  b) attīstīt zinātnisko grupu sadarbību ar atbilstošo nozaru partneriem nozares kapacitātes veidošanai, sagatavojot nepieciešamos speciālistus un veicot atbilstīgus zinātniskos pētījumus;  c) iesaistīties izglītības procesā, lai nodrošinātu prakses un darba iespējas studentiem, kā arī izglītības atbilstību darba tirgus prasībām, attīstot starpdisciplināru maģistrantūras un doktorantūras programmu;  d) iesaistīties starptautiskos pētniecības un sadarbības projektu konsorcijos, veidot sadarbības projektus ar Eiropas kopīgo pētījumu centru (*Joint Research Centre*) un īstenot projektus programmas “Apvārsnis 2020” ietvaros zinātnes un pētniecības izcilības nodrošināšanai;  e) sekmēt zināšanu un tehnoloģiju pārnesi tautsaimniecībā, palielinot Latvijas sabiedrības drošību un drošumspēju un veicinot tautsaimniecības restrukturizāciju atbilstoši Viedās specializācijas stratēģijas nostādnēm, lai nodrošinātu Latvijas ilgtermiņa attīstību;  f) veicināt sabiedrības izpratni par nozares lomu un devumu sabiedrībai nozīmīgu jautājumu risināšanā, tai skaitā jauniešu izpratni un interesi par darbu nozarē, lai nodrošinātu sabiedrības atbalstu zinātnei;  g) veikt ilgtermiņa tehnoloģisko prognozēšanu valsts pētījumu programmu ietvaros attīstītajiem zinātniskajiem un tehnoloģiskajiem virzieniem turpmākajos (10 un vairāk) gados un attīstīt tehnoloģiskās prognozēšanas metodes.  4) nodrošināt zināšanu bāzi tautsaimniecības transformācijai uz augstāku pievienoto vērtību atbilstoši Zinātnes, tehnoloģijas attīstības un inovācijas pamatnostādnēm 2014.-2020.gadam[[1]](#footnote-1)(<http://polsis.mk.gov.lv/documents/4608>);  5) nodrošināt privātā sektora ieguldījumu pētniecībā un attīstībā [172] un radītu zinātniekus, kas nodarbināti privātajā sektorā, skaita pieaugumu [173] atbilstoši Latvijas Nacionālā attīstības plāna 2014.-2020.gadam[[2]](#footnote-2) rīcības virzienam “Attīstīta pētniecība, inovācija un augstākā izglītība”(<http://polsis.mk.gov.lv/documents/4247>).  6) tiks nodrošināta iespēja sasniegt 2014.-2017.gada programmās noteiktos plānotos rezultātus, kā arī īstenot zinātnisko pētījumu nepārtrauktību. |
| 3. | Projekta izstrādē iesaistītās institūcijas | Ministrija un Studiju un zinātnes administrācija. |
| 4. | Cita informācija | Atbilstoši Zinātnes un tehnoloģijas attīstības un inovācijas pamatnostādnēm 2014.-2020.gadam (apstiprinātas ar Ministru kabineta 2013.gada 28.decembra rīkojumu Nr.685) valsts pētījumu programmas ir finansējamas no attiecīgās ministrijas budžeta, kā arī piesaistot pašvaldību un industrijas finansējumu. Ņemot to vērā, paredzēts, ka 2018.gada tiks uzsākta Ekonomikas ministrijas finansētā valsts pētījumu programma enerģētikas jomā ar finansējumu 2 milj. *euro* gadā, kā arī Izglītības un zinātnes ministrijas valsts pētījumu programmas latviešu valodā un letonikā ar kopējo finansējumu 2,1 milj. *euro* gadā. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 2014.-2017.gada programmu dalībnieki (zinātniskie institūti, augstskolas, programmu un programmu projektu vadītāji, zinātnisko institūtu akadēmiskajos amatos nodarbinātie, augstskolu akadēmiskais personāls). |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektam ir ietekme uz tautsaimniecību, jo valsts pētījumu programmas ir valsts pasūtījums zinātnisko pētījumu veikšanai noteiktā ekonomikas, izglītības, kultūras, veselības, vides un citā valstij prioritārā nozarē ar mērķi veicināt šo nozaru attīstību.  Noteikumu projekts radīs ietekmi uz tautsaimniecību, veicinot:   1. uz zinātni balstītas politikas īstenošanu un attiecīgu lēmumu pieņemšanu; 2. jaunu zināšanu un tehnoloģiju radīšanu un to pārnesi tautsaimniecības attīstībai; 3. nozares attīstībai nepieciešamā cilvēkkapitāla pieaaugumu; 4. valsts kapitālsabiedrību attīstībai nepieciešamās pētniecības un attīstības vides radīšanu.   Noteikumu projekts nodrošinās Latvijas Nacionālā attīstības plāna 2014.-2020.gadam rīcības virzienam “Attīstīta pētniecība, inovācija un augstākā izglītība”  (<http://polsis.mk.gov.lv/documents/4247>) noteikto, radot privātā sektora ieguldījumu pētniecībā un attīstībā [172] un zinātnieku, kas nodarbināti privātajā sektorā, skaita pieaugumu [173].  Nav paredzama ietekme uz administratīvo slogu. |
| 3. | Administratīvo izmaksu monetārs novērtējums | Noteikumu projekts nerada ietekmi uz administratīvajām izmaksām, jo šīs izmaksas ir jau iekļautas katras 2014.-2017.gada programmas budžetā. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017. gads** | | Turpmākie trīs gadi (*euro*) | | |
| **2018.g.** | **2019.g.** | **2020.g.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Noteikumu projekts šo jomu neskar. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Noteikumu projekts nerada ietekmi uz valsts un pašvaldību budžetu.  2014. - 2017.gada programmas tiek finansētas no Izglītības un zinātnes ministrijas valsts budžeta apakšprogrammas 05.12.00 “Valsts pētījumu programmas”.  2014. - 2017.gada programmām finansējumu piešķir pa posmiem, kur viens posms ir 1 gads.  2014. - 2017.gada programmu kopējais finansējums 2014.-2017.gadam ir 25 690 945 *euro,* kas starp 2014. - 2017.gada programmām ir sadalīts sekojoši:  1) LATENERGI - 2 250 000 *euro*  2) EVIDEnT - 2 249 808 *euro*  3) IMIS2 - 2 250 000 *euro*  4) SOPHIS - 2 250 000 *euro*  5) BIOMEDICINE - 4 500 000 *euro*  6) ResProd - 2 249 799 *euro*  7) AgroBioRes - 2 245 700 *euro*  8) INOSOCTEREHI - 600 001 *euro*  9) Habitus - 200 637 *euro*  10) EKOSOC\_LV - 1 645 000 *euro*  11) IMATEH - 1 100 000 *euro*  12) NexIT - 1 000 000 *euro*  13) SUSTINNO - 900 000 *euro*  14) Letonika - 2 250 000 *euro*  2014. - 2017.gada programmām: SOPHIS, INOSOCTEREHI, Habitus un IMATEH 4.posma (noslēdzošā posma) izpildei finansējums 2017.gadā ir piešķirts no Izglītības un zinātnes ministrijas valsts budžeta apakšprogrammas 05.12.00 “Valsts pētījumu programmas”.  Savukārt zemāk minēto desmit 2014. - 2017.gada programmu 4.posma (noslēdzošā posma) izpildei finansējums tiks piešķirts no Izglītības un zinātnes ministrijas valsts budžeta apakšprogrammas 05.12.00 “Valsts pētījumu programmas” 2018.gadā pieejamiem valsts budžeta līdzekļiem 437 186 *euro* apmērā, sadalot to sekojoši:   1. LATENERGI - 52 000 *euro* 2. EVIDEnT - 51 000 *euro* 3. IMIS2 - 62 000 *euro* 4. BIOMEDICINE - 80 000 *euro* 5. ResProd - 55 000 *euro* 6. AgroBioRes - 51 200 *euro* 7. EKOSOC\_LV - 15 000 *euro* 8. NexIT - 10 000 *euro* 9. SUSTINNO - 6 986 *euro* 10. Letonika - 54 000 *euro* . | | | | |
|  |  | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes saistībā ar noteikumu projektu netika plānotas, jo tas nav nepieciešams, ievērojot, ka ar noteikumu projektu nosaka 2014.-2017.programmu pagarinājumu līdz 2018.gada beigām. |
| 2. | Sabiedrības līdzdalība projekta izstrādē | Noteikumu projekts šo jomu neskar. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | 2014.-2017.gada programmu dalībnieki (zinātniskie institūti, augstskolas, programmu un programmu projektu vadītāji, zinātnisko institūtu akadēmiskajos amatos nodarbinātie, augstskolu akadēmiskais personāls), Izglītības un zinātnes ministrija un citas ar 2014.-2017.gada programmu izpildi saistītās nozaru ministrijas, Studiju un zinātnes administrācija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekme uz pārvaldes funkcijām un institucionālo struktūru. Jaunas institūcijas netiek veidotas, esošās institūcijas netiek likvidētas vai reorganizētas. |
| 3. | Cita informācija | Nav. |

Izglītības un zinātnes ministrs Kārlis Šadurskis

Vizē: Valsts sekretāre Līga Lejiņa

03.10.2017. 16:03

2074

Depkovska 67047772

[anita.depkovska@izm.gov.lv](mailto:anita.depkovska@izm.gov.lv)

1. apstiprinātas ar Ministru kabineta 2013.gada 28.decembra rīkojumu Nr.685 “Par Zinātnes, tehnoloģijas attīstības un inovācijas pamatnostādnēm 2014.–2020. gadam” [↑](#footnote-ref-1)
2. apstiprināts Saeimā 2012.gada 20.decembrī. [↑](#footnote-ref-2)